b"\n_START_ARTICLE_\nAntena de plasma\n_START_PARAGRAPH_\nUna antena de plasma \xc3\xa9s un tipus d'antena de r\xc3\xa0dio que est\xc3\xa0 actualment en estat de desenvolupament i que est\xc3\xa0 formada per plasma en comptes dels elements de materilas met\xc3\xa0l\xc2\xb7lics de les antenes tradicionals. Les antenes de plasma es poden emprar tant en recepci\xc3\xb3 com en transmissi\xc3\xb3. Encara que no han trobat utilitzaci\xc3\xb3 pr\xc3\xa0ctica fins darrerament, la idea no \xc3\xa9s nova i el concepte ja es va patentar el 1919 per J. Hettinger.\n_START_SECTION_\nFuncionament\n_START_PARAGRAPH_\nLa tecnologia de les primeres antenes de plasma utilitzava tubs de desc\xc3\xa0rrega que contenen el plasma o gas ionitzat. A difer\xc3\xa8ncia dels gasos, els plasmes presenten una conductivitat el\xc3\xa8ctrica elevada i per tant poden conduir senyals de radiofreq\xc3\xbc\xc3\xa8ncia i conportar-se com una antema a l'hora de radiar o rebre ones electromagn\xc3\xa8tiques. El plasma tamb\xc3\xa9 es pot emprar com a reflector o director d'aquestes ones de r\xc3\xa0dio. Les antenes de plasma d'estat s\xc3\xb2lid difereixen en el fet que el gas plasma est\xc3\xa0 format per un n\xc3\xbavol d'electrons ubicats en una matriu de milers de diodes en un IC de silici."